קבוצת ריאליטי

קבוצת ריאליטי היא קבוצת קרנות הנדל״ן הפרטית הגדולה בישראל, המנהלת קרנות פרטיות להשבחה ומימון באזורי ביקוש בשווקים אסטרטגיים. הקבוצה, הנחשבת לאחד הגורמים המובילים בתחומה במשק הישראלי, מנהלת כ-14 מיליארד ש"ח באמצעות 11 קרנות השקעה הפועלות במגזרי נדל"ן מגוונים. במהלך פעילותה, רכשה ומימשה הקבוצה עשרות נכסים.

משקיעי הקבוצה הם ברובם גופי השקעה מוסדיים, לרבות קרנות פנסיה, חברות ביטוח, בנקים, בתי השקעות ואוניברסיטאות, לצד חברות ומשקיעים פרטיים בישראל ובעולם.

הקבוצה מורכבת מצוותים רב-תחומיים מרקעים מגוונים, אשר מיישמים תפיסה אסטרטגית הוליסטית מקיפה בהשקעות וניהול נדל"ן.

היסטוריה
הקבוצה נוסדה בשנת 2008 על ידי ד"ר מיכאל (מיקי) ורדי (מייסד), אסף ורדי (מייסד ושותף מנהל) ואוהד רוזן (מייסד ושותף מנהל).

בתחילת דרכה פעלה הקבוצה כמנהלת קרנות פרטיות הפועלות באסטרטגיית Value-Add, תוך מיקוד בהשבחת נכסי נדל"ן בשוק הישראלי בלבד ובמהלך השנים הרחיבה את פעילותה והקימה פעילויות נוספות.

 פעילויות עסקיות מרכזיות 

 ריאליטי אקוויטי 
הזרוע המרכזית של הקבוצה, החלה בפעילותה בשנת 2008.

אסטרטגיית הקרן כוללת זיהוי נכסים בעלי פוטנציאל השבחה מתוך מטרה להעלאת הערך תוך קידום נוף הנדל"ן הישראלי. פעילות קרנות האקוויטי כוללת שיתוף פעולה עם רשויות מקומיות לקידום פרויקטים בתחום ההתחדשות העירונית והפיתוח העירוני.

 ריאליטי מימון 
החלה בפעילותה בשנת 2021. מנהלי הקרן הם משה הרדי (שותף מנהל וחבר ועדת אשראי), יוני מיחאוי (שותף, משנה למנכ"ל) וצביקה רטיג (סמנכ"ל אשראי).

הקרן פועלת באסטרטגייה ייחודית של חוב אקטיבי (active debt), מתמחה במתן מימון הון עצמי לפרויקטי נדל"ן בישראל במגוון תחומים: מגורים, מסחר, משרדים, לוגיסטיקה, תעשייה, דיור מוגן ופרויקטים של עירוב-שימושים.

שירותיה כוללים מימון הון עצמי לרכישת קרקעות, השבחת נכסים, ליווי מימון לפרויקטי בנייה, מימון פרויקטי התחדשות עירונית, הלוואות גישור וחילוץ הון עצמי ועוד.

 ריאליטי גרמניה 
החלה בפעילותה בשנת 2019, ומתמחה בנכסים מסחריים מניבים באזורים מטרופוליניים בגרמניה, תוך התמקדות במרכזים מסחריים מקומיים בהם מעורבים מותגים מובילים. הקרן פועלת באסטגטריית Core Plus, המשלבת השקעות בסיס (Core) עם רכיבים בעלי פוטנציאל השבחה וסיכון גבוה יותר (Plus) זאת, תוך התמקדות בנכסים עם שיעור תפוסה גבוה, חוזי שכירות ארוכי טווח ותשואות יציבות.

 ריאליטי פרופטק 
זרוע ההשקעות בטכנולוגיה של הקבוצה, המשקיעה בחברות סטארט-אפ בשלבים מוקדמים הפועלות בתחום המשלב בין נדל"ן לטכנולוגיה. הקרן מספקת לחברות בפורטפוליו שלה רשת של קשרים ישירים לשוק, לצד מעטפת מקצועית וליווי שוטף.

בין החברות הנמצאות בפורטפוליו של החברה, נכון ל-2025: RightHear, Homaze, blockA.

 פעילויות נוספות 

 פעילות פילנתרופית - קרן "אדוות" 
קרן פילנתרופית שהוקמה בשנת 2022 על ידי משפחות ורדי ורוזן, מייסדות קבוצת ריאליטי, למען שיפור איכות החיים של חולים ובני משפחותיהם באמצעות הנגשת רפואה אינטגרטיבית במערכת הבריאות הציבורית בישראל. הקרן פועלת בשיתוף עם כ-22 מרכזים רפואיים וצוותים טיפוליים למתן שירותי רפואה משלימה למטופלים, תמיכה במחקר קליני והכשרת צוותים רפואיים.

 שיתוף פעולה אקדמי 
קבוצת ריאליטי משתפת פעולה עם אוניברסיטת בר-אילן במסגרת תוכנית רום - מסלול לימודי שמאות מקרקעין ונדל"ן במסגרת תואר ראשון, אשר משלבת לימודים אקדמיים עם מנטורינג מטעם ריאליטי.

קישורים חיצוניים







 דורון ברויטמן, שווי הקרקע צפוי לזנק פי 3: קרן ריאליטי רכשה 50 דונם בדרום ראשון לציון תמורת 127 מלש"ח, באתר מרכז הנדל"ן, 9 בפברואר 2025


הערות שוליים

ריאליטי
קטגוריה:קרנות השקעה בנדל"ן